MODIFICACIÓN DA ORDENANZA, IAE
ADMINISTRACIÓN LOCAL — Municipal — Vila de Cruces (Ordenanzas e Regulamentos, 30/04/2018)

Mediante sesión plenaria celebrada o pasado día 8 de febreiro de 2018, aprobouse establecer unha bonificación postestiva do Imposto sobre Actividades Económicas prevista no artigo 82.2. e) do TRLRFL, así como inicialmente a modificación da Ordenanza Fiscal reguladora do Imposto sobre Actividades Económicas do Concello de Vila de Cruces. Durante o prazo de exposición pública de trinta días hábiles, contados a partir da publicación do correspondente edicto no Boletín Oficial da Provincia de Ponteveda núm.39 de data 23 de febreiro de 2018, así como no taboleiro de anuncios dixital do Concello de Vila de Cruces, non se presentaron reclamacións contra o mesmo, segundo Certificación emitida por Secretaría con data 12/04/2018, polo que o citado acordo elévase a definitivo. En cumprimento do disposto no art.17.4 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, e art.20.3 do Real Decreto 500/1990, de 20 de abril, faise pública a modificación da Ordenanza Fiscal reguladora do Imposto sobre Actividades Económicas do Concello de Vila de Cruces (BOPDEPO 26 de xuño de 1992 corrixida BOP 17.07.1992, modificada BOPDEPO 28 de abril de 1994, modificada 29 de decembro de 1995, modificada 16 de febreiro de 1996) co seguinte contido: “Establécese unha bonificación doe ata o 95 por cento da cota correspondente para os suxeitos pasivos que tributen por cota municipal e que desenvolvan actividades económicas que sexan declaradas de especial interese ou utilidade municipal por concorrer circunstancias de fomento do emprego que xustifiquen tal declaración, regulada no artigo 88.2 letra e) do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. Esta bonificación será de aplicación unicamente a aqueles supostos de implantación dunha nova actividade económica ou empresarial, así como a aqueles outros que consistan nunha ampliación das instalacións sempre e cando implique creación de emprego. Corresponderá dita declaración ao Pleno da Corporación e acordarase, previa solicitude do suxeito pasivo, polo voto favorable da maioría simple dos seus membros.4.1. Requisitos que deben concorrer para a concesión da bonificación por creación de emprego: a) A titularidade do dereito que, en cada caso, sexa constitutivo do feito impoñible do imposto debe corresponder a persoas físicas ou xurídicas ou ás entidades a que se refire o artigo 35.4 da Lei Xeral Tributaria que desenvolvan a actividade económica declarada de especial interese municipal por creación de emprego. Por tanto, deberá coincidir o suxeito pasivo do Imposto co empleador dos correspondentes traballadores. b) Non terán dereito a bonificación as novas contratacións de traballadores que xa dispoñían de contrato laboral cunha empresa que se atopa afectada por proceso de fusión, absorción, cambio de denominación ou similares, cando a empresa que asina o novo contrato laboral atópese, tamén, afectada polo mesmo proceso de fusión, absorción, cambio de denominación ou similar. c) Non terán dereito a bonificación as novas contratacións de traballadores que xa dispoñían de contrato laboral na mesma actividade económica nos casos de sucesión de empresas. d) Os empregadores beneficiarios da presente bonificación deberán ter incrementado o persoal de traballadores con contrato indefinido a xornada completa, como consecuencia da implantación dunha nova actividade ou da ampliación das instalacións existentes. e) Non se computarán como incremento de postos de traballo nin como novos contratos os traslados de persoal dunha actividade previa á nova actividade ou á ampliación de actividade pola que se solicita a bonificación. f) Os novos postos de traballo e as condicións establecidas nos correspondentes contratos laborais, polos que se aplique esta bonificación deberán manterse ou mellorarse polo menos durante os 3 períodos impositivos seguintes ao da presentación da solicitude incluído o centro de traballo de destino. O incumprimento deste requisito supoñerá a revogación da concesión do beneficio fiscal, con liquidación ao suxeito pasivo do beneficio fiscal aplicado. g) Creación de emprego: Gozarán dunha bonificación os suxeitos pasivos que incrementen a media do seu persoal de traballadores con contrato indefinido a xornada completa durante o periodo impositivo inmediato anterior a aquel no que se solicita a bonificación, en relación co periodo anterior a aquel. A bonificación da cota dependerá do incremento da media do persoal con contrato indefinido e xornada completa e aplicarase sempre e cando ese incremento da plantilla (os novos contratos) corresponda a traballadores con destino no centro de traballo de Vila de Cruces segundo a seguinte táboa: Na aplicación da bonificación observaranse as regras seguintes: 1º.—Para o cálculo da media de incremento de persoal referido teranse en conta ás persoas contratadas nos términos que dispoña a lexislación laboral.2º.—O incremento de persoal con contrato indefinido tense que producir en relación coa totalidade do persoal da empresa se ben os novos contratos ata alcanzar a lo menos a porcentaxe mínima de bonificación deberán estar destinados ao centro de traballo sito no termo municipal de Vila de Cruces.3º.—O número de contratos que hai que considerar para determinar o incremento será o número total de contratos indefinidos a xornada completa existentes na empresa.4º.—O incremento da media calcularase da forma seguinte: T = (Tf -Ti)*100/Ti T= Taxa de incremento medio % Tf = Número de traballadores con contrato indefinido a xornada completa (segundo punto 2.º e 3.º) no periodo final comparado Ti= Número de traballadores con contrato indefinido a xornada completa (segundo punto 2.º e 3.º) no periodo inicial comparado 4.2 A bonificación regulada neste artigo ten carácter rogado, debendo os suxeitos pasivos con dereito á mesma solicitar o seu recoñecemento por concorrer circunstancias de interese social ou utilidade municipal. Corresponderá dita declaración ao Pleno da Corporación e acordarase, previa solicitude do suxeito pasivo, por voto favorable da maioría simple dos seus membros. Obtida no seu caso, tal declaración, o goce deste beneficio fiscal queda condicionado ao mantemento dos requisitos previstos no apartado anterior.4.3 Á solicitude, que deberá presentarse en todo caso antes do 31 de marzo do exercicio anterior ao que deba ter efectos a bonificación, o interesado deberá acompañar a seguinte documentación: A. Memoria xustificativa do interese social ou utilidade municipal, da actividade económica cuxa declaración se solicita ao Concello de Vila de Cruces. B. Documentación acreditativa do cumprimento dos requisitos de creación de emprego: O suxeito pasivo ou o seu representante presentará unha declaración baixo a súa responsabilidade que, ademais dos datos identificativos, incluirá as circunstancias seguintes: Xunto coa declaración responsable hai que aportar: Ademáis en función de si se trata dunha actividade nova ou dunha ampliación deberá acompañarse: 4.4. En calquera momento poderanse esixir outros documentos cos que acreditar o cumprimento dos requisitos establecidos para a concesión da bonificación.4.5. A presente bonificación, unha vez recoñecida, será de aplicación durante 3 períodos impositivos, sempre que se manteñan as condicións e requisitos establecidos no presente apartado.4.6. O órgano competente comprobará, mediante o previo requirimento da oportuna documentación, que se mantiveron os requisitos esixidos para a bonificación prevista no presente apartado. En caso de non constatarse o cumprimento dos mesmos, supoñerá perda do dereito á bonificación, procedéndose a esixir o reintegro das cantidades deixadas de ingresar como consecuencia da aplicación do beneficio fiscal. A presente bonificación será aplicable para as solicitudes presentadas a partir da data de entrada en vigor da modificación da presente Ordenanza na que se establece devandito beneficio fiscal.4.7. A presente bonificación é compatible con outras bonificacións previstas na presente ordenanza. DOCUMENTO ASINADO ELECTRONICAMENTE Á MARXE